
Növény függöny

Öt különböző növényt gyűjtöttem össze anyukám kertjéből (rozmaring, körömvirág, kapor, mézvirág, lóhere), megszárítottam és pauszpapír zacskókba varrtam őket. Ezt a 260 db-ot 13 x 20-as sorokba fűztem függönynek. Így a kert egy részlete tárul elénk, amikor az ablak elé húzzuk ezt a növényfüggönyt. Az ablak hova néz? Esetleg a kertre? A kertet eltakarjuk a kert egy részletével? Ezzel megfosztunk valamit a látványból vagy hozzáadunk? A gyógynövény függöny ellenfényben a legizgalmasabb.



